ཕ་ནི་སྒྲུང་ཤོད་རྒྱུ་མང་ལ་ཤོད་མཁས་པ་ཞིག་ཡིན་ཞིང་།ཁོང་གིས་སྤྱིར་བཏང་གི་སྒྲུང་ཤོད་ཤེས་པར་མ་ཟད།ད་དུང་གླིང་སྒྲུང་ཡང་གང་ཙམ་ཤོད་ཤེས་ཀྱི་ཡོད་པས་ཆུང་དུས་ང་ཚོ་གོ་གྲལ་ལ་འཛོམས་སྐབས་ཉན་རྒྱུར་ཧ་ཅང་དགའ་པོ་ཡོད་ལ་ད་དུང་གྲོང་ཚོའི་ནང་གི་མི་ཚོས་ཀྱང་དགའ་པོ་བྱེད་ཀྱི་ཡོད།ང་སློབ་ཆུང་དུ་འགྲོ་སྐབས་ལོ་ཞིག་གི་དགུན་ཁར་ཀུང་ཧྲེསའཕྲལ་སྒྲུབ་རུ་ཁག།སྒྲིག་འཛུགས་ཀྱིས་རུ་ཁག་ལྔ་པའི་ཆུ་ཡུར་གསར་པ་ཞིག་བཟོ་བར་བཏང་པ་དང་ཕ་ཡང་འགྲོ་དགོས་བྱུང་།ལས་ཡུལ་ནི་བྲག་རི་གཟར་པོ་ཞིག་གི་ལྡེབས་སུ་ཡིན་པ་དང་གུར་རྒྱག་ས་གྲོག་ཤུར་ནང་ཡིན་པས་ཉི་མ་ཐོག་ཡུན་ཤིན་ཏུ་ཐུང་།ལས་གྲྭའི་གནས་ཡུལ་གྲང་ལ་སྐྱོ་བ་དང་ལྟོ་ཆས་ཧ་ཅང་དཀོན་པོ་ཡོད་པས་སྐབས་དེར་ང་ཚོའི་རུ་ཁག་གི་ལས་མི་དག་གིས་མི་ཚོ་ལས་ཡོང་ཡིན་ཟེར།ས་ཧྲུལ་འདོན་གྱིན་བསྡད་བཞགམི་རྟ་ཉི་ཤུ་རྩ་ལྔ།རྩེ་གསུམ་ཡུར་བཟོར་བཏང་བྱུང་ཞེས་པའི་སྐྱོ་གཞས་བཏང་བ་གང་སར་ཁྱབ་སྟེ་ཚང་མས་སྙིང་རྗེ་རྗེ་བྱས།ཕ་རྣམ་ཀུན་ནས་ལུས་གཟུགས་ཐང་མ་མེད་ཁར་ལས་སར་གནམ་གཤིས་གྲང་བས་སྐེད་རྩ་འཆུས་ཏེ་ལས་ཀ་ཐུབ་ཐབས་མེད་པར་ལོག་རྩིས་བྱེད་སྐབས་འཕྲལ་སྒྲུབ་རུ་ཁག་གི་གཞོན་ནུ་སྤྱི་དང་ལྷག་པར་དུ་གཞོན་ནུ་མ་ཚོས་ལས་ཀ་མ་བྱུང་ཡང་སྡོད་རོགས་ཞེས་རེ་བ་བཏོན་ཞིང་།དེ་ནི་ཁོ་ཚོའི་ཁྲོད་དུ་ཕ་ལོ་རྒན་པའི་གྲས་ཡིན་ལ།དེ་བས་ཀྱང་ནག་ཟུམ་ཟུམ་གྱི་གུར་ནང་མི་རྣམས་ཉལ་ཚར་རྗེས་ཕསགནའ་སྔ་མོ་ཡུལ་ཞིག་ནཞེས་གསོན་ཉམས་དོད་ལ་སྙན་པའི་སྒྲུང་སྣ་ཚོགས་ཤོད་ཀྱི་ཡོད་པ་དེ་ནི་ཁོ་ཚོའི་སེམས་གསོ་དང་སྐྱོ་སེལ་འབའ་ཞིག་ཡིན་པས་རད་འདུག